Луговой һәм башҡалар айырыуса ҡыйыу яугир була. Калинин фронтының 39-сы армияһы составындағы 361-се дивизия Елисаветино районында «Шуберт һыҙығын» өҙә, 1,5 мең тораҡ пунктты, шул иҫәптән 15 ҡаланы азат итеүҙә ҡатнаша. 214-се уҡсы Ҡыҙыл байраҡлы Кременчуг-Александрия, II дәрәжә Суворов һәм II дәрәжә Богдан Хмельницкий орденлы дивизия Сталинград, Белгород, Харьков һәм Кременчуг эргәһендәге алыштарҙа, Польша, Чехословакия, Германия территорияһындағы яуҙарҙа ҡатнаша.